བརྡ་ཡིག་༠༠༠༠༠༠༔ཟབ་གསང་མཁའ་འགྲོའི་སྙིང་ཐིག་ལས༔ལྷ་ཆེན་གཙུག་ན་ཟླ་བའི་དབང་གི་བསྐུལ་བ་ཐུགས་རྗེའི་ལྕགས་ཀྱུ་བཞུགས་སོ༔ན་མོ་གུ་རུ་པདྨ་ཀ་ར་ཡེ༔བརྡ་ཡིག་༠༠༠༠༠༠༣༡༥༔མ་འོངས་པདྨའི་བརྒྱུད་འཛིན་བུ༔ལྷ་ཆེན་དབང་ཕྱུག་བསྒྲུབ་པའི་ཚེ༔བསྐུལ་བ་འདི་ཉིད་ཉིན་རེ་བཞིན༔དུས་གསུམ་དུ་ནི་བརྗོད་པར་བྱ༔འདི་ཉིད་བསྒྲུབ་པའི་སྐྱེས་བུ་རྣམས༔ལྷར་གསལ་གཟེར་དང་མི་འབྲལ་ཞིང་༔བསྙེན་པ་ཆུ་བོའི་གཞུང་བཞིན་བཟླ༔དུས་བཞིར་གསོལ་མཆོད་ཅི་མང་བྱ༔ཚོགས་དང་གཏོར་མ་འབྱོར་ཆེ་ཆུང་༔བསོད་ནམས་འཕེལ་རྒྱས་ཡང་དེ་བཞིན༔ལོངས་སྤྱོད་ཆེ་ན་མཆོད་རྫས་ཡང་༔རྒྱ་ཆེ་གྲངས་མང་མ་བཏང་ན༔ཚོགས་ནི་རྫོགས་པར་མི་འགྱུར་ཏེ༔ལོངས་སྤྱོད་ཆུང་ན་མཆོད་རྫས་ཡང་༔འབྱོར་ཚད་ཙམ་གྱིས་ཚོགས་རྫོགས་འགྱུར༔བསྐང་བཤགས་ཚོགས་མཆོད་མ་བྱས་ན༔དམ་ཚིག་ཉམས་ཆག་འཆོལ་རྐྱེན་གྱིས༔དམ་ཅན་འགྲུབ་པར་མི་འགྱུར་གྱི༔དེ་ཕྱིར་བཤགས་སྦྱང་གནད་དུ་གཅེས༔དེ་དག་གནད་ཀྱི་ཡང་གཅེས་ཡིན༔ད་ནི་དབང་གིས་བསྐུལ་བ་ནི༔ཧཱུྃ་ཛཿདད་པ་དང་ནི་དམ་ཚིག་གིས༔ལྷ་ཆེན་དབང་ཕྱུག་ཆེན་པོ་བསྐུལ༔འདོད་པའི་རྒྱལ་པོ་འཁོར་བཅས་བསྐུལ༔ཚོགས་ཀྱི་བདག་པོ་འཁོར་བཅས་བསྐུལ༔ཡུམ་མཆོག་ཨུ་མ་དཱེ་ཝི་བསྐུལ༔སྤྲུལ་པའི་ལྷ་མོ་རྣམ་བཞི་བསྐུལ༔མ་གཡེལ་མ་འགྱངས་ས་མ་ཡ༔སྟེང་གི་ལྷ་ཁམས་དབང་བསྡུས་ལ༔ང་ཡི་བྲན་དུ་བཀོལ་བར་མཛོད༔བར་ནས་སྐྱེ་འགྲོ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔འོག་ནས་ཀླུ་ཁམས་དབང་དུ་བསྡུས༔ང་ཡི་བྲན་དུ་ཁོལ་བར་མཛོད༔གནོད་སྦྱིན་ནོར་ལྷ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔དཔལ་མགོན་བདུན་ཅུ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ལྷ་སྲིད་སྡེ་བརྒྱད་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔སྣང་སྲིད་དྲེགས་པ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ཡུལ་ལྷ་གཞི་བདག་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔གནས་སྲུང་གཏེར་བདག་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ས་བདག་རྒྱལ་པོ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔རྗེ་དཔོན་མི་ཆེན་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ཆེ་མཐོ་ཐོབ་ལྡན་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔བཙན་དང་དྲག་ཅན་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ཡ་རབས་བཟང་རྒུ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ལྷ་བཙན་མཁས་མཆོག་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔རྟོགས་ལྡན་འདྲེན་སྟོན་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔ནོར་ལྡན་ཕྱུག་པོ་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔དཔའ་རྩལ་སྐྱེན་ལྡན་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔སྲིད་པ་ཕོ་རྒྱུད་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔སྲིད་པ་མོ་རྒྱུད་དབང་དུ་བསྡུས༔ང་ཡི་འབངས་སུ་ཁོལ་བར་མཛོད༔རྟ་ཕྱུགས་གཟུགས་འགྲོས་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔རིན་ཆེན་ནོར་རྣམས་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔བཟའ་བཏུང་ཟས་ཚོགས་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔རྒྱན་ཆ་སྣ་ཚོགས་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔དར་གོས་སྣ་ཚོགས་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔གོ་ཁྲབ་རྣོ་མཚོན་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔རྟེན་གནས་ཞིང་ཁང་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔བཅུད་གཡང་ཕྱྭ་གཡང་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔འདོད་རྒུའི་དཔལ་ཡོན་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔བཟོ་རིགས་མཁས་ཚོགས་དབང་དུ་བསྡུས༔ང་ཡི་ལོངས་སྤྱོད་དཔལ་དུ་སྩོལ༔དགྲ་བླ་བཅུ་གསུམ་དབང་དུ་བསྡུས༔ང་ཡི་ཕྲིན་ལས་ཕོ་ཉར་ཁོལ༔མདོར་ན་ཡིད་ལ་འདོད་པའི་དོན༔ཐམས་ཅད་མ་ལུས་དབང་དུ་བསྡུས༔བདག་གི་ལོངས་སྤྱོད་དཔལ་དུ་སྩོལ༔སྐྱེ་འགྲོ་དབང་དུ་འདུས་པའི་ཚེ༔བསྟན་སྐྱོང་སྤེལ་ལ་མཁས་པ་རུ༔ལྷ་ཆེན་ཁྱོད་ཀྱིས་ཁ་འཛིན་མཛོད༔བདག་ལ་གནོད་གདུག་དྲག་ཤུལ་གྱིས༔སེམས་ལྡན་མི་དང་མི་མ་ཡིན༔འཁུ་ཞིང་གཤུང་བ་གང་སུ་དག༔ཐུལ་ནས་འོག་ནོན་མངའ་འོག་བསྡུས༔མི་ཐུལ་བ་རྣམས་ཐམས་ཅད་ཀུན༔མིང་གི་ལྷག་མ་མེད་པར་རློག༔ང་ལ་བསམ་སྦྱོར་བརྣག་པའི་རིགས༔ངས་མ་ཤེས་ཀྱང་ཁྱོད་ཀྱིས་ཤེས༔ཕྱི་ནང་བར་གསུམ་གར་ཡོད་ཀྱང་༔ལོ་ཟླར་འགྱངས་སུ་མ་ཤོར་བར༔སྐད་ཅིག་ཉིད་དུ་བརླག་པར་མཛོད༔དམ་ཚིག་ཡིན་ནོ་དམ་མ་ཉམས༔བཀའ་བསྒོ་ཡིན་ནོ་བཀའ་མ་བཅག༔བཅོལ་བའི་ལས་དེ་མྱུར་འགྲུབ་མཛོད༔འདི་དུས་དུས་གསུམ་སངས་རྒྱས་ཀྱི༔བཀའ་དམ་དཔང་དུ་དྲན་པ་གནད༔དབང་སྡུད་སྔགས་ལ་བརྩོན་པར་བྱ༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔བརྡ་ཐིམ༔ཞེས་པ་འདི་ཡང་ཁྲག་འཐུང་བདུད་འཇོམས་རྡོ་རྗེས་གཏེར་ནས་བཏོན་ཏེ་མི་ལོ་ཉེར་གསུམ་བར་དུ་བཀའ་རྒྱ་བྱས་མཐར་རང་སློབ་དམ་པ་འཇིགས་མེད་བློ་གྲོས་དབང་པོ་དང་བསོད་ནམས་བཀྲ་ཤིས་གཉིས་ཀྱིས་བསྐུལ་ངོར་གཏན་ལ་ཕབ་པའི་ཡི་གེ་པ་ནི་བློ་བཟང་ཡེ་ཤེས་རྡོ་རྗེས་སོ།།དགེའོ།།།།